EkBass/fiwiki-20250220-pages-articles huggingface dataset:
Olaus Petri församling

Rikssvenska Olaus Petri-församlingen (vanhalta nimeltään Olaus Petriförsamlingen i Helsingfors, ”Olaus Petrin seurakunta Helsingissä”) on ruotsinkielinen Helsingissä sijaitseva ja valtakunnallisesti toimiva seurakunta. Se oli ennen osa Ruotsin evankelis-luterilaisen kirkon ulkomaantoimintaa. Seurakunta kuuluu Porvoon hiippakuntaan ja sen kotipaikka on Helsinki, jossa on sen ainoa kirkko, Olaus Petrin kirkko. Apollonkadun ja Minervankadun kulmassa sijaitseva kirkko on valmistunut vuonna 1932, ja sen on suunnitellut arkkitehti Ture Ryberg. == Historia == Seurakunta perustettiin vuonna 1922 Olaus Petriförsamlingen i Helsingfors -nimisenä palvelemaan Suomessa asuvia Ruotsin kansalaisia. Seurakunnan nimen taustalla on 1500-luvulla elänyt ruotsalainen uskonpuhdistaja ja pappi Olaus Petri, joka opiskeli Wittenbergissä. Hän saarnasi uskonpuhdistuksen puolesta ja käänsi Raamatun ruotsiksi. Koska seurakunta perustettiin ennen uskonnonvapauslakia, sitä ei ole koskaan rekisteriöity uskonnolliseksi yhdyskunnaksi. Vuonna 2003 kirkkohallitus ehdotti, että seurakunta yhdistetään Suomen evankelis- luterilaiseen kirkkoon. Syynä yhdistymiselle oli Porvoon sopimus kirkkoyhteisöstä, jonka velvoittaa jäsenkirkkonsa huolehtimaan sisarkirkkojensa etäseurakunnista. Niinpä Suomen evankelis-luterilainen kirkko otti hoitaakseen Ruotsin kirkon Suomessa olevan seurakunnan hallinnon. Seurakunta liitettiin osaksi Suomen evankelis-luterilaista kirkkoa ja Porvoon hiippakuntaa 1. tammikuuta 2007. Se sai tuolloin myös nykyisen nimensä. Seurakunnan jäsenyys vaatii pääsääntöisesti Ruotsin kansalaisuuden. Useimmat sen jäsenet ovatkin toisen tai kolmannen polven Suomessa asuvia ruotsalaisia. Syy jäsenyyteen on usein halu osallistua seurakuntaelämään Suomessa mutta kotimaisin piirtein. Seurakunnalla oli vuonna 2007 jäseniä 1 043\. Suurin osa heistä asuu pääkaupunkiseudulla. Jäsenmäärä on pudonnut entisistä vuosista; vielä 1960-luvulla jäseniä oli yli 2 500. Vuoden 2015 lopussa jäsenmäärä oli 858. Seurakunnalla on oikeus käyttää Ruotsin kirkon messukaavaa. == Papisto == === Kirkkoherrat === * 2012→ Timo Viinikka == Lähteet == == Aiheesta muualla == * Seurakunnan www-sivut * Luokka:Helsingin evankelis-luterilaiset seurakunnat Luokka:Porvoon hiippakunnan seurakunnat
Anžej Dežan

Anžej Dežan (s. 17. kesäkuuta 1987 Celje) on slovenialainen poplaulaja. Dežan nousi julkisuuteen vuonna 2005 sijoittumalla toiseksi slovenialaisessa Spet Doma -kilpailussa. Hänen ensimmäinen albuminsa oli C'est La Vie. Dežan edusti Sloveniaa Euroviisuissa 2006 kappaleella "Mr Nobody", mutta ei edennyt loppukilpailuun. == Diskografia == === Albumit === * C'est La Vie === Singlet === * "C'est La Vie" * "Vroče" * "Plan B (Mr Nobody)" ==Lähteet== == Aiheesta muualla == * Viralliset sivut Luokka:Slovenialaiset laulajat Luokka:Slovenian euroviisuedustajat Luokka:Vuoden 2006 euroviisuedustajat Luokka:Vuonna 1987 syntyneet Luokka:Elävät henkilöt
Syndesmos

Syndesmos (, side) on ortodoksisten nuorten maailmanliitto, jonka jäseninä on ortodoksisia nuorisojärjestöjä ja teologisia kouluja ympäri maailmaa. Järjestö on perustettu vuonna 1953. Sen toimisto oli viimeeksi Kreikassa. 1980- ja 1990-luvuilla toimisto sijaitsi Suomessa, muun muassa Joensuussa. Järjestön tavoitteena on lisätä jäsenien välistä viestintää ja yhteistyötä. Suomesta järjestön jäseninä on Ortodoksinen opiskelijaliitto, Ortodoksisten Nuorten Liitto sekä ortodoksisen teologian opiskelijoiden ainejärjestö Pistis. 2.2. vietetään kansainvälistä ortodoksisten lasten ja nuorten päivää. == Aiheesta muualla == * Syndesmos.org Luokka:Ortodoksisen kirkon käytännöt Luokka:Kansainväliset kristilliset järjestöt
Suomen Metodistikirkko

Suomen Metodistikirkko on Suomessa toimivien metodistiseurakuntien emäkirkko ja kristillinen rekisteröity uskonnollinen yhdyskuntaSuomen Metodistikirkon vuosikirja 2011. Kirkkoon kuuluu yhdeksän seurakuntaa: Helsinki, Kuopio, Lahti, Lappeenranta, Oulu, Pori, Tampere, Turku ja Vuoksenlaakso. Jäseniä on yhteensä noin 1 400. Suomen Metodistikirkko kuuluu samaan piispanalueeseen muun muassa muiden Pohjoismaiden metodistikirkkojen kanssa. Suomen Metodistikirkkoa johtaa Pohjoismaiden ja Baltian maiden yhteinen piispa, tanskalainen Christian Alsted. Häntä edelsi norjalainen Øystein Olsen. Suomen ensimmäinen metodistiseurakunta perustettiin Vaasaan vuonna 1881 ja ensimmäinen suomenkielinen seurakunta Poriin vuonna 1887. Kirkko julkaisee Rauhan Sanomia -lehteä, joka on perustettu vuonna 1894. Metodistikirkko on jäsenenä sekä Suomen vapaakristillisessä neuvostossa että Suomen ekumeenisessa neuvostossa. == Historia == Metodismi levisi Suomeen 1850- ja 1860-luvuilla lähinnä merimiesten ja Amerikan-siirtolaisten kautta. Toiminta painottui ruotsinkieliselle Pohjanmaalle. Ensimmäinen virallinen metodistiseurakunta perustettiin Vaasassa 1881. Metodistit järjestäytyivät omaksi uskontokunnakseen vuonna 1892 silloisen eriuskolaislain nojalla. 1800- ja 1900-lukujen taitteessa metodismi alkoi levitä myös suomenkielisten keskuuteen sekä Sisä-Suomen kaupunkeihin ja teollisuusyhdyskuntiin. Vuonna 1911 Suomen metodistit itsenäistyivät Ruotsin metodistikirkosta ja perustivat oman itsenäisen vuosikonferenssinsa. Uskonnonvapauslain tultua voimaan vuonna 1923 joutuivat metodistit järjestäytymään uudelleen. Uuden lain nojalla rekisteröitiin Suomen Piispallinen Metodistikirkko vuonna 1925. Siihen kuului myös ruotsinkielinen Suomen Metodistikirkon ruotsalainen osasto. Myöhemmin tämä itsenäistyi nimellä Finlands svenska metodistkyrka. Ylämaan metodistiseurakunta liitettiin Lappeenrannan metodistiseurakuntaan vuonna 1988. 2010-luvulla Pirkkalassa toiminut metodistiseurakunta on sittemmin lakkautettu. Kokemäellä toiminut Jokilaakson seurakunta lakkautettiin vuonna 2023. == Talous == Suomen Metodistikirkko on saanut vuosina 2018–2023 opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 36 000 euroa. Keskimääräinen vuosittainen tuki on ollut noin 5 500 euroa. == Seurakunnat == ; Etelä-Karjala * Lappeenranta: Lappeenrannan metodistiseurakunta ; Pirkanmaa * Tampere: Tampereen Metodistiseurakunta ; Pohjois-Pohjanmaa * Oulu: Oulun metodistiseurakunta ; Pohjois-Savo * Kuopio: Kuopion metodistiseurakunta ; Päijät-Häme * Asikkala: Vuoksenlaakson metodistiseurakunta * Lahti: Lahden metodistiseurakunta ; Satakunta * Pori: Porin metodistiseurakunta ; Uusimaa * Helsinki: Helsingin metodistiseurakunta ; Varsinais-Suomi * Turku: Turun metodistiseurakunta Silta == Katso myös == * Luettelo Suomen metodistiseurakunnista (nykyiset ja entiset) == Lähteet == == Aiheesta muualla == * Rauhan Sanomia Luokka:Metodistikirkot Luokka:Suomen kristilliset yhdyskunnat
High Voltage (vuoden 1975 albumi)

High Voltage on australialaisen AC/DC-yhtyeen vuonna 1975 ilmestynyt esikoisalbumi, joka julkaistiin Australiassa ja Uudessa-Seelannissa. Kuusi albumin kahdeksasta kappaleesta kirjoittivat Angus Young, Malcolm Young ja Bon Scott. Soul Stripper -kappaleen kirjoittivat Angus ja Malcolm Young. "Baby, Please Don't Go" on coverversio Joe Williamsilta. Albumi äänitettiin syyskuussa 1974. Vuonna 1976 julkaistiin maailmanlaajuinen versio High Voltagesta, joka sisälsi vain kaksi kappaletta tästä Australian julkaisusta. Suurin osa kappaleista oli peräisin albumilta T.N.T. Albumilta julkaistiin single ”Love Song (Oh Jene)” / ”Baby, Please Don’t Go”. == Äänitykset == Albumi äänitettiin noin kymmenen yön aikana, keikkojen jälkeen, keskiyöstä varhaiseen aamuun. Tuottajana toimivat entiset The Easybeats -jäsenet George Young ja Harry Vanda, joista Young soitti albumilla bassoa monien keikkojen tapaan. Rumpuja kuudella levyn kahdeksasta kappaleesta soittaa The 69’ers -yhtyeen Tony Currenti.Brown 2011, s. 40. ==Kappaleet== A-puoli # # # # B-puoli # # # # ==Kokoonpano== *Angus Young - soolokitara *Malcolm Young - soolo- ja rytmikitara *Bon Scott - laulu *George Young - basso, taustalaulu *Harry Vanda - taustalaulu *Rob Bailey - basso *Tony Currenti - rummut *Peter Clack - rummut kappaleessa ”Baby, Please Don’t Go” *John Proud - rummut ==Arvostelut== *All Music Guide lehden arvostelu: == Lähteet == * (High voltagesta sivuilla 40–41 kirjoittanut Brown, Jen Jewel) === Viitteet === == Aiheesta muualla == * Luokka:AC/DC:n albumit Luokka:Vuoden 1975 esikoisalbumit
Finlands svenska metodistkyrka

left|thumb|Kauniaisten ruotsinkielisen metodistiseurakunnan kirkko. Finlands svenska metodistkyrka ("Suomen ruotsinkielinen metodistikirkko") on Suomen ruotsinkielisten metodistiseurakuntien emäkirkko ja rekisteröity uskonnollinen yhdyskunta. Kirkkoon kuuluu 14 seurakuntaa: Hanko, Helsinki, Inkoo, Kauniainen, Kokkola, Kristiinankaupunki, Loviisa, Pietarsaari, Pori, Skaftung, Tammisaari, Tolkkinen, Turku ja Vaasa. Jäseniä oli vuonna 2008 noin 600. Ensimmäinen seurakunta perustettiin Vaasaan vuonna 1881. Kirkko julkaisee lehteä Nya Budbäraren. Kirkko on jäsenenä Frikyrklig samverkan -yhdistyksessä ja Suomen ekumeenisessa neuvostossa. Kirkon piirissä on vuonna 2013 tullut julkisuuteen lasten seksuaalinen hyväksikäyttöepäily, joka tuli esiin jo vuonna 2010, mutta ei silloin johtanut tutkintaan. Epäilty pastori on kuollut 2012 eikä häntä siten voida kuulla asiassa. Seksuaalisen hyväksikäytön uhreja on ainakin seitsemän poikaa. Suomen ruotsinkielisen metodistikirkon alaisuuteen kuuluu myös kaksi Ruotsissa toimivaa metodistiseurakuntaa, jotka sijaitsevat Laxåssa ja Östersundissa. Nämä seurakunnat halusivat pysyä metodistiseurakuntina Ruotsin metodistikirkon liityttyä Equmeniakyrkaniin. == Talous == Finlands svenska metodistkyrka on saanut vuosina 2018–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 29 000 euroa. Keskimääräinen vuosittainen tuki on ollut noin 5 000 euroa. == Seurakunnat == Keski-Pohjanmaa * Kokkola: Kokkolan metodistiseurakunta Pohjanmaa * Kristiinankaupunki: Kristiinankaupungin ja Skaftungin metodistiseurakunta * Pietarsaari: Pietarsaaren metodistiseurakunta * Vaasa: Vaasan metodistiseurakunta Uusimaa * Helsinki: Helsingin ruotsalainen metodistiseurakunta * Inkoo: Inkoon metodistiseurakunta * Kauniainen: Kauniaisten metodistiseurakunta * Loviisa: Loviisan metodistiseurakunta * Porvoo: Porvoon metodistiseurakunta * Raasepori: Tammisaaren metodistiseurakunta Varsinais-Suomi * Turku: Turun ruotsalainen metodistiseurakunta == Katso myös == * Suomen Metodistikirkko ==Lähteet== == Aiheesta muualla == * Finlands svenska metodistkyrka * Nya Budbäraren Luokka:Metodismi Suomessa Luokka:Metodistikirkot Luokka:Suomenruotsalainen kulttuuri Luokka:Suomenruotsalaiset järjestöt Luokka:Suomen kristilliset yhdyskunnat
Amfibolia

Amfibolia tarkoittaa monitulkintaisuutta, joka perustuu kielioppiin (tai ylipäänsä muuhun kuin polysemiaan tai homonyymeihin). Joskus siihen sisällytetään myös yksittäisen sanan monimerkityksisyyteen perustuva monitulkintaisuus eli ekvivokaatio.amphibology, Merriam-Webster's Online Dictionary sanoo suomennettuna: "virke tai lause, joka voidaan tulkita useammalla kuin yhdellä tavalla". Esimerkki: :Käytettyjä autoja halvalla. Älä mene muualle petettäväksi. Tule meille ensin! (”Meille petettäväksi” vai ”meille pettämisen sijaan”?) :Kannella on pidettävä kiinni pienistä lapsista. (Eikö kannelle saa mennä ilman pikkulapsia?) Amfiboliaa voidaan käyttää argumentaatiovirheenä, myös tahattomasti väärin: :Teillämme on aivan liian vaarallista nykyään. Siksi alle kaksikymppisille ei pitäisi myöntää ajokortteja. Tässä amfibolia liittyy kysymykseen ”miksi?”: onko niin, että tiemme ovat liian vaarallisia teini-ikäisille autoilijoille, vai onko niin, että teini-ikäiset autoilijat tekevät teistämme liian vaarallisia? == Lähteet == Luokka:Argumentaatiovirheet
Kädet ylös!

Kädet ylös! oli Villin lännen -sarjakuvalehti, joka ilmestyi Suomessa A5-kokoisena 1953–1954 ja piccolo-kokoisena liuskalehtenä 1955. Lehti ilmestyi maanantaisin vuorotellen Kilroy-lehden kanssa. Kumpaakin lehteä julkaisi Suomessa Tähti-Sarjat. Kädet ylös! oli osa italialaisen sarjakuvan invaasiota (Tex Willer, Pecos Bill, Kapteeni Miki, Gordon Jim, Viidakko) Suomeen 1950-luvulla. Kädet ylös oli italiaksi "Mani in alto!" ja sitä alettiin julkaista Italiassa vuonna 1949. Päähenkilö oli nuori ja jämeräleukainen rehti ratsuväen kersantti Teddy Star, jonka rinnalla ratsasti westernien arkkityyppinen vanha jäärä Cherry Brandy (nimi on sanaleikki, engl. kirsikkalikööri). Sarjaa kirjoitti ja piirsi Rinaldo D'Ami (1923–1979), joka signeerasi työnsä nimellä Roy D'Amy. Hänen piirrostyylissään oli runsaasti vaikutteita amerikkalaisesta sanomalehtisarjakuvasta, erityisesti Milton Caniffilta. D'Amy teki töitä myös brittiläiselle Fleetway-kustantamolle War Picture Library ja Battle Picture Library -lehtiin, joiden sarjakuvia julkaistiin Suomessa Korkeajännitys-sarjakuvalehdessä. Alex Raymondin vaikutus näkyi lehden kakkosarjassa Jorga, jota piirsi Antonio Canale taiteilijanimellä Tony Chan (Kilroyn piirtäjä). Kannen lukijaa kohti auki repeytyvä kehys oli Aurelio Galleppinin (Tex Willerin piirtäjä) suunnittelema. Kädet Ylös -lehdessä julkaistiin myös sarjoja Voittamattomat (1/1955-19/1955) ja Blek (20/1955-26/1955). Sivuhahmo Cherry Brandystä tuli Italiassa niin suosittu, että hän sai siellä oman albumisarjan vuonna 1956 (Cherry Brandy Racconta). Luokka:Ilmestymästä lakanneet suomalaiset sarjakuvalehdet
Ydinparisto

Ydinparisto on radioaktiiviseen hajoamiseen perustuva pitkäikäinen voimanlähde. Siinä ei hyödynnetä ketjureaktiota ydinreaktorien tapaan, vaan energia vapautuu ydinten luonnollisessa hajoamisessa. Ydinparistoja käytetään laitteissa, joiden energianlähteiden täydentäminen on vaikeaa, kuten esimerkiksi miehittämättömissä tutkimusasemissa tai avaruusluotaimissa. ==Tyyppejä== ===Termoelektrinen generaattori=== Termoelektrinen generaattori (Radioisotope Thermoelectric Generator, RTG) muuntaa radioaktiivisten aineiden hajoamisesta syntyvää lämpöä sähköksi lämpöparien avulla. Päinvastoin kuin yleensä ydintekniikassa, termoelektristen generaattorien toiminta on yksinkertaista. Hyvin pakattu radioaktiivinen aine generaattorin sydämessä tuottaa lämpöä, joka johtuu lämpöparien kautta jäähdytysripoihin. Radioaktiivisella aineella täytyisi olla mahdollisimman pitkä puoliintumisaika, mutta sen pitäisi samalla tuottaa järkevä määrä lämpöä. Aine saisi mieluiten säteillä huonosti lävistävää alfasäteilyä, jotta säteilysuojasta saataisiin mahdollisimman kevyt. Yleisimmin käytetty ja paras aine on Plutonium-238, mutta joitain harvoja vaihtoehtojakin on. Tyypillisesti sähköä saadaan noin 300 W teholla, mutta ajan kuluessa radioaktiivisen aineen lämmöntuotto heikkenee ja lämpöparin metallit kuluvat, jolloin teho laskee huomattavasti. Nykyisten generaattorien hyötysuhde liikkuu 3–7 % välillä. Kaikki ulkoaurinkokuntaa tutkineet avaruusluotaimet ovat käyttäneet RTG- generaattoreita. ===Termovalosähköinen kenno=== Termovalosähköinen kenno toimii samalla periaatteella kuin aurinkokenno, mutta muuttaa kuuman kappaleen säteilemiä infrapuna-fotoneja sähköksi. Hyötysuhde on hieman korkeampi kuin lämpöpareilla. ===Beetasähköinen paristo=== Beetasähköinen ydinparisto tuottaa sähköä radioaktiivisen lähteen säteilemistä beeta-hiukkasista hieman samaan tapaan kuin aurinkokenno fotoneista. Beetasähköisyydessä energeettisen elektronin osuessa puolijohdediodiin syntyy virtaa. Koska säteilyn lähde menettää aktiivisuuttaan ajan myötä, myös pariston tuottama virta pienenee. Beetasäteily myös kuluttaa paristoa hitaasti sisältäpäin, mikä osaltaan laskee tehoa. Beetasähköisiä paristoja on ehdotettu käytettäväksi sydämentahdistimissa, missä pitkä toiminta-aika on tärkeää. Oikein suojattuna haitallinen radioaktiivinen säteily ei pääsisi pariston ulkopuolelle. == Aiheesta muualla == * http://www.news.cornell.edu/releases/Oct02/cantilever.ws.html * http://homepages.cae.wisc.edu/~blanchar/res/BlanchardKorea.pdf * http://www.tfot.info/content/view/76/64/ * http://news.bbc.co.uk/2/hi/technology/8297934.stm ydintekniikka Luokka:Ydintekniikka
Bill Wright

William ”Bill” George Wright (1917-1984) oli yhdysvaltalainen Disney- taiteilija. Hän piirsi Mikki Hiiren sunnuntaisarjoja, Mikki-seikkailutarinoita Mickey Mouse ja Walt Disney's Comics and Stories -lehtiin sekä muun muassa Pepi-sarjoja. Hän työskenteli myös Floyd Gottfredsonin apulaisena. ==Aiheesta muualla== *Bill Wright Lambiek.net-sivustolla Luokka:Disneyn sarjakuvien tekijät Luokka:Yhdysvaltalaiset sarjakuvantekijät Luokka:Vuonna 1917 syntyneet Luokka:Vuonna 1984 kuolleet
Suomen Anglikaaninen kirkko

Suomen Anglikaaninen kirkko () on rekisteröity uskonnollinen yhdyskunta, joka kuuluu anglikaanisen Englannin kirkon Euroopan hiippakuntaan. Kirkon rekisteröity jäsenmäärä oli vuoden 2016 lopussa 171. Kirkolla on läheiset yhteydet Suomen evankelis-luterilaiseen kirkkoon muun muassa ehtoollisyhteyden mahdollistaneen Porvoon sopimuksen (1996) kautta. Helsingissä anglikaanisella kirkolla on toimintaa tuomiokirkon kappelissa ja Agricolan kirkossa. Pohjois- Suomessa kirkkoon kuuluu merkittävä määrä maahan pakolaisina saapuneita sudanilaisia anglikaaneja. Kirkko on jäsenenä Suomen ekumeenisessa neuvostossa. Kirkolla on kolme itsenäistä Euroopan hiippakuntaan kuuluvaa seurakuntaa: Saint Nicholas Helsingissä, International Congregation of Christ the King Tampereella sekä White Nile Congregation. Näistä St Nicholas on vanhin, rekisteröity 1936. Sen ovat perustaneet aikanaan Venäjän vallankumousta Pietarista Viipurin kautta Helsinkiin paenneet anglikaanit. Christ the King on yhdessä Tampereen evankelisluterilaisten seurakuntien kanssa perustettu yhteisö. White Nile 'Valkoinen Niili' toimii erityisesti sudanilaisten pakolaisten keskuudessa. Sen lisäksi anglikaaninen kirkko toimii yhteistyössä Suomen evankelis-luterilaisen kirkon paikallisten seurakuntien kanssa muun muassa Kuopiossa, Turussa ja Vaasassa. == Lähteet == * Uskonnot Suomessa - Suomen Anglikaaninen kirkko === Viitteet === == Aiheesta muualla == * The Anglican Church in Finland Luokka:Anglikaaniset kirkkokunnat Luokka:Kristinusko Suomessa Luokka:Kristinusko Helsingissä Luokka:Suomen kristilliset yhdyskunnat
Episkopaalisuus

Episkopaalisuus on seurakunnallinen järjestäytymismuoto, jossa ylin valta kuuluu korkea-arvoisimmalle piispalle, joka delegoi sitä sitten muille piispoille ja papistolle. Sana tulee kreikan kielen piispaa ja paimenta tarkoittavasta sanasta episkopos. Yhdysvalloissa kirkkokunnat jaoteltiin tyypillisesti 1800-luvulla ja osin edelleen kongregationaalisiin, presbyteriaanisiin ja episkopaalisiin. Siinä missä kongregationaaliset seurakunnat ovat itsenäisiä ja tyypillisesti pastorijohtoisia, presbyteriaaniset seurakunnat ovat vanhimmisto-/synodijohtoisia ja episkopaaliset seurakunnat siis piispa-/hiippakuntajohtoisia. ==Katso myös== *Benedikt Carpzov *Richard Hooker == Lähteet == Luokka:Kirkko-oppi Luokka:Kristilliset käsitteet Luokka:Anglikaanisen kirkon hallinto
Edvard Fazer

Edvard Alexander Fazer (29. heinäkuuta 1861 Helsinki – 26. kesäkuuta 1943 Helsinki) oli suomalainen pianisti, impressaari ja oopperanjohtaja. Hänen isänsä oli sveitsiläissyntyinen turkkuri Eduard Fazer ja äitinsä Anna Dorothea Haunhardt. Edvard Fazerin sisaruksia olivat sokeritehtailija ja tukkukauppias Max Fazer, Oy Karl Fazer Ab:n perustaja kauppaneuvos Karl Fazer, Fazerin musiikkikaupan (1897) perustaja Konrad Fazer (1864–1940) sekä pianotaiteilija Naema Fazer (1869−1951). Naema Fazerin puoliso oli aikanaan kuuluisa saksalainen viulutaiteilija, usein Suomessakin esiintynyt Willy Burmester (1869−1933). ==Ura== Edvard Fazer opiskeli pianonsoittoa Pietarissa, Wienissä, Weimarissa ja Berliinissä. Weimarissa Fazerin opettajana oli Bernhard Stavenhagen, joka puolestaan oli aikoinaan ollut Franz Lisztin oppilaana. Aluksi Fazer toimi konserttisäestäjänä niin kotimaassa kuin ulkomaillakin, ja hän perusti Helsinkiin Fazerin musiikkikaupan ja sittemmin (1897) konserttitoimiston. Ulkomaanmatkoillaan solmimiensa yhteyksien ansiosta Fazer sai jo 1900-luvun alussa Helsinkiin vierailemaan useita tuon ajan eturiviin kuuluneita esittäviä taiteilijoita. Edvard Fazerin jätettyä konserttitoimiston johtajan tehtävät hänen tilalleen tuli Helge Mörck, jonka kuoltua 1924 konserttitoimisto liitettiin Fazerin musiikkikaupan alaosastoksi vuonna 1925.Haapanen, Toivo ym. (toim.): Musiikin tietokirja, s. 122–123. Helsinki: Otava, 1948. Myöhemmin hän ryhtyi impressaariksi, ja hän kuului suomalaisen oopperaelämän keskeisimpiin hahmoihin. Vuonna 1911 hän perusti Aino Acktén kanssa Helsinkiin oopperanäyttämön (Suomalainen Ooppera), josta kehittyi Suomen kansallisooppera. Oopperan johdossa hän toimi vuoteen 1938. Hän järjesti Mariinski-teatterin kiertueita 1908–1910 Helsinkiin, Tukholmaan, Kööpenhaminaan ja Berliiniin. Esityksiä oli yhteensä 70.”Taiteen kehollisuudesta keskusteltiin jo 1908.” Helsingin Sanomat, s. C 1. (Johanna Laakkosen väitöskirjan esittely.) ==Katso myös== * Fazer (suku) * Suomen Kulttuurirahaston Edvard Fazer -palkinto ==Lähteet== ==Kirjallisuutta== * Laakkonen, Johanna: Canon and Beyond: Edvard Fazer and the Imperial Russian Ballet 1908–1910. Väitöskirja. Helsingin yliopisto, 2008. (Tiivistelmä.) ==Aiheesta muualla== * Luokka:Suomalaiset pianistit Luokka:Oopperanjohtajat Luokka:Suomensveitsiläiset henkilöt Luokka:Vuonna 1861 syntyneet Luokka:Vuonna 1943 kuolleet
Missionskyrkan i Finland

Missionskyrkan i Finland (MKF, ), aiemmalta nimeltään Fria Missionsförbundet (FMF, ) on yhdistys, joka toimii Suomen ruotsinkielisten vapaakirkollisten seurakuntien kattojärjestönä. Missionskyrkan i Finland on Suomen ekumeenisen neuvoston jäsen sekä Suomen Evankelisen Allianssin yhteisöjäsen. == Historia == Ruotsinkieliset vapaakirkolliset järjestäytyivät vuonna 1921 Fria Missionsförbundet-nimiseksi lähetysyhdistykseksi. Frank Mangsin johtama vapaakirkollinen herätysliike levisi 1920-luvulla ruotsinkielisellä Pohjanmaalla. Esimerkiksi Mustasaaressa herätysliike levisi Koivulahdesta Kyrönjokea myöten Voitilaan ja Tuovilaan. 1950-luvulla FMF:ään kuului noin 1 000 jäsentä ja 1970-luvun puolessa välissä noin 900. Missionskyrkan i Finland rekisteröitiin uskonnolliseksi yhdyskunnaksi vuonna 2004. Toiminta siirtyi yhdistysmuotoisesta kirkkokunnan alle 1. tammikuuta 2007. == Talous == Missionskyrkan i Finland sai vuoteen 2020 saakka Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan. Keskimääräinen vuosittainen tuki on ollut noin 2 000 euroa. == Seurakunnat == Ahvenanmaa * Maarianhamina: Ahvenanmaan lähetysseurakunta Pohjanmaa: * Mustasaari: Koivulahden lähetysseurakunta * Närpiö: Närpiön lähetysseurakunta * Närpiö: Ylimarkun lähetysseurakunta * Närpiö: Yttermarkin Betesda-seurakunta * Pietarsaari: Pietarsaaren Ebeneser- seurakunta * Vaasa: Vaasan lähetysseurakunta * Vaasa: Sundomin lähetysseurakunta Uusimaa: * Helsinki: Andreaskirkko * Porvoo: Porvoon lähetysseurakunta * Sipoo: Sipoon ruotsalainen vapaaseurakunta * Raasepori: Tammisaaren lähetysseurakunta * Raasepori: Pinjaisten lähetysseurakunta Varsinais-Suomi * Turku: Turun lähetysseurakunta == Katso myös == * Suomen Vapaakirkko ==Lähteet== == Aiheesta muualla == * Missionskyrkan i Finland Luokka:Vapaakristillisyys Suomessa Luokka:Suomen kristilliset yhdyskunnat Luokka:Suomenruotsalaiset järjestöt
Kalliola

Kalliola voi tarkoittaa seuraavia: == Sukunimenä == * Iiris Kalliola (s. 1959), tietokirjailija * Joonas Kalliola (s. 1991), jääkiekkoilija * Marianna Kalliola (1952–1978), runoilija * Reino Kalliola (1909–1982), kasvitieteilijä, luonnonsuojelija ja kirjailija, professorin arvonimi. == Muita merkityksiä == * Kalliola, Hollolan Vesikansan alueella sijaitseva kylä * Kalliolan setlementti, Suomen Setlementtiliiton toimipiste ja kansalaisopisto Helsingissä * Paukkajan työväentalo Kalliola, työväentalo Enon Paukkajassa. Luokka:Luettelot henkilöistä sukunimen mukaan
Ulvilan lukio

Ulvilan lukio on luokaton lukio, jossa on käytössä ns. 5-jaksojärjestelmä. Koulu on perustettu 1969 Ulvilan yhteiskouluna. Peruskoulu-uudistuksessa se jaettiin Ulvilan yläasteeksi ja lukioksi, myöhemmin yläaste otti Ulvilan yhteiskoulu -nimen takaisin käyttöön. Syksyllä 2006 koulussa oli noin 330 opiskelijaa sekä 20 opettajaa. Koulun rehtorina toimii Marianne Nurmo- Heikkilä. Lukio sijaitsee Friitalan kylässä aivan Ulvilan keskustassa Kokemäenjoen rannalla. Lukio tarjoaa perusopintojen lisäksi mahdollisuuden tavoitteidensa mukaisesti yksilölliseen oppimiseen esimerkiksi yhteistyössä yliopistokeskuksen ja kansalaisopiston kanssa. Se on myös mukana Satakunnan Sport Academissa. Ulvilan lukiossa on mahdollisuus suorittaa lukiodiplomi kuvataiteessa, musiikissa, liikunnassa ja mediassa. == Katso myös == * Luettelo Suomen lukioista == Aiheesta muualla == * Ulvilan lukion kotisivut Luokka:Ulvila Luokka:Satakunnan lukiot
Hollolan lukio

Hollolan lukio oli Hollolan kunnan ylläpitämä lukiokoulutuksen yksikkö, jossa oli 23 opettajaa ja 250 oppilasta. Hollolan lukion viimeinen rehtori oli Timo Hillman. Hollolan lukiota suunniteltiin lakkautettavaksi säästöpäätöksenä 2010, mutta esitys ei tuolloin mennyt läpi. Keväällä 2013 lakkauttamista ehdotettiin uudestaan osana laajempaa kunnan säästöpakettia. Esitys hyväksyttiin kunnanvaltuustossa, ja lukuvuosi 2013-2014 oli koulun viimeinen. Tämän jälkeen oppilaat siirtyivät pääosin Lahden lukioihin.Etelä-Suomen Sanomat 20.10.2010 Lukion erikoisuutena oli viestinnän opiskelumahdollisuus. Hollolan lisäksi lukioon tuli oppilaita myös naapurikunnista, kuten Hämeenkoskelta ja Lahdesta. Lukio sijaitsi valtatie 12:n eteläpuolella Salpakankaalla, minne se siirtyi Hollolan-Kosken Hämeen läänin kuntien yhteisen peruskoulun yläasteen tilojen vapauduttua. Myös sitä ennen lukio toimi samalla alueella, mutta eri rakennuksessa kolmisarjaisena. Vuoden 2005 ylioppilaskirjoitusten puoltoäänten keskiarvolla 22,3 mitattuna lukio oli Suomen 439 päivälukion joukossa jaetulla sijalla 148. Päijät-Hämeen lukioiden joukossa Hollolan lukio sijoittui esimerkkivuonna Tiirismaan lukion jälkeen ja ennen Heinolan lukiota. ==Historia== Hollolan keskikoulu Vuosi Oppilasmäärä 1968 160 1969 280 1970 399 1971 516 1972 653 1973 684 Keskikouluopetus alkoi Hollolassa vuonna 1968. Keskikoulussa tuolloin olivat myös ne, jotka 1970-1978 Suomessa toteutetun peruskoulu-uudistuksen jälkeen olisivat keskikoulun asemesta opiskelleet peruskoulun luokilla 4-9, minkä vuoksi oppilasmäärää ei voi verrata lukion oppilasmääriin, joka käsittää vain 10., 11. ja 12. kouluvuoden. Hollolan lukio aloitti toimintansa syksyllä 1975. Lukion ensimmäinen rehtori oli Raimo Tanskanen. Ensimmäiset oppilaat, noin 30, kirjoittivat ylioppilaiksi keväällä 1978. Tanskasen jälkeen rehtorin virassa toimi pitkään Kimmo Laitinen ennen Timo Hillmania. ==Ympäristöprojektit== Hollolan lukiossa opetussuunnitelmaan sisältyi ympäristötoiminta. Koulussa toimeenpantiin erilaisia projekteja, joista jatkuva projekti oli KeKe eli Kestävä Kehitys, jonka tarkoituksena oli vähentää muun muassa sähkön ja veden kulutusta sekä biojätteen kertymistä. Myös kierrätys oli osa KeKe-toimintaa. Lukio sai vuonna 2006 Keskon myöntämän ympäristöpalkinnon. WWF palkitsi vuonna 2008 koulun tuulivoimahankkeen 10 000 euron arvoisella Pandapalkinnolla. Syksyllä 2009 Hollolan lukion pihalle pystytettiin 12 metriä korkea tuulivoimala, jonka oli tarkoitus kattaa viisi prosenttia lukion sähköntarpeesta. Runsaan vuoden toiminnassaolon aikana sähköä oli kuitenkin saatu tuotettua vain murto-osa tavoitteesta. ==Lähteet== ==Aiheesta muualla== * Hollolan lukio Suomen lukiot Päijät-Häme: Lahden seutu Erkko-lukio | Heinolan lukio | Hollolan lukio | Kannaksen lukio | Kärkölän lukio | Lahden lyseon lukio | Lahden yhteiskoulun lukio | Lahden Rudolf Steiner -koulu Mukkulan lukio | Nastopoli lukio | Padasjoen lukio | Salinkallion lukio | Salpausselän lukio | Sysmän yhteiskoulun lukio | Tiirismaan lukio | Vääksyn yhteiskoulu Lukio Luokka:Suomen lukiot
Puskurimuisti

Puskuri eli puskurimuisti on muistialue, johon laitteen tai ohjelman toiminnan tarvitsemaa tietoa syötetään. ==Puskuri kannettavassa soittimessa== Kannettavissa soittimissa, esimerkiksi kannettavissa CD-soittimissa, puskuriin syötetään musiikkia CD-levyltä kohdasta muutamaa sekuntia kuultavaa ääntä myöhemmin. Tällä tavoin saadaan katkeamaton ääni vaikka soitin tärähtäisikin, sillä siinä tapauksessa soitin soittaa ääntä puskurista ja lukupäällä on hetki aikaa "ottaa kiinni" kohta, jota se oli lukemassa juuri ennen tärähdystä. == Katso myös == * Kuvapuskuri Luokka:Muistit
Ahmad al-Dukhi

Ahmad al-Dukhi al-Dusari () (s. 25. lokakuuta 1976) on saudiarabialainen jalkapalloilija, joka pelasi puolustajana. Al-Dukhi oli al-Hilal-joukkueessa, kun se voitti AFC Club Championshipin sekä AFC Super Cupin vuonna 2000. Tämän jälkeen hän siirtyi al-Ittihadiin ja auttoi joukkueen AFC Champions Leaguen voittoon vuonna 2005. Al-Dukhi pelasi myös Saudi-Arabian jalkapallomaajoukkueessa ja kuului miehistöön Ranskan MM-kilpailuissa 1998, jossa hän pääsi vaihdosta kentälle yhdessä ottelussa, Etelä-Korean ja Japanin MM-kilpailuissa 2002, jossa hän pelasi kahdessa ottelussa, sekä Saksan MM- kilpailuissa 2006, jossa hän pelasi avauskokoonpanossa Saudi-Arabian kaikissa kolmessa ottelussa. == Lähteet == Dukhi, Ahmad al- Dukhi, Ahmad al- Dukhi, Ahmad al-
International Evangelical Church in Finland

International Evangelical Church in Finland (IEC, "Kansainvälinen evankelinen kirkko Suomessa") on Suomessa toimiva kansainvälinen ja tunnustustenvälinen ekumeeninen kirkko. Se toimii läheisessä yhteistyössä Suomen evankelis- luterilaisen kirkon ja Evangelical Lutheran Church in American kanssa. Kirkko aloitti toimintansa vuonna 1975 ja on rekisteröity yhdistykseksi 1984. Jäseniä on n. 450 (2007).Uskonnot Suomessa: International Evangelical Church in Finland ry International Evangelical Church on Suomen ekumeenisen neuvoston jäsenkirkko. IEC on siis itsenäinen kirkko, vaikka oikeudellisesti se on rekisteröity yhdistys. IEC:lla on useita kokoontuvia seurakuntia pääkaupunkiseudulla. Seurakunnalla on kolme pastoria ja diakoniatyöntekijä. IEC:lla on laajaa sosiaalista työtä ja se auttaa maahanmuuttajia integroitumaan yhteiskuntaan. IEC tekee myös lähetystyötä muiden uskontojen edustajien parissa. IEC on Suomen Evankelisen Allianssin yhteisöjäsen. == Lähteet == == Aiheesta muualla == * International Evangelical Church in Finland Luokka:Kristinusko Suomessa Luokka:Protestanttiset kirkot Luokka:Suomen evankelikaaliset seurakunnat
Mabruk Zayid

Mabruk Zayid (, s. 11. helmikuuta 1979) on saudiarabialainen jalkapalloilija, joka pelasi maalivahtina ja edusti pitkään al-Ittihad-joukkuetta. Hän pelasi Saudi-Arabian maajoukkueessa ja oli varamaalivahtina Etelä-Korean ja Japanin MM-kilpailuissa 2002 sekä joukkueensa pelaava maalivahti Saksan MM- kilpailuissa 2006. == Lähteet == Luokka:Saudiarabialaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Ilkka Uusitalo

Ilkka Uusitalo (s. 26. tammikuuta 1949, Kälviä) on eläkkeellä oleva suomalainen EU-diplomaatti, joka toimi 2009–2013 Euroopan komission ulkosuhdehallinnossa osastonjohtajana vastuualueenaan muun muassa Jordania, Libanon, Syyria, Egypti ja Palestiina. Vuodesta 2013 hän on toiminut Crisis Management Initiativen vanhempana asiantuntijana.. Aikaisemmin hän on johtanut komission edustustoa Bagdadissa, Irakissa, Sri Lankassa ja Pakistanissa. Hänen tehtäviinsä kuului Irakissa muun muassa EU:n 200:n miljoonan euron apupaketin koordinointi. Koulutukseltaan Uusitalo on valtiotieteen kandidaatti.Rapid lehdistötiedote 17.7.2006 ==Lähteet== Luokka:Suomalaiset diplomaatit Luokka:Suomalaiset EU-virkamiehet Luokka:Vuonna 1949 syntyneet Luokka:Elävät henkilöt
Uusitalo

Uusitalo on suomalainen sukunimi, joka on muun muassa seuraavilla henkilöillä: * Aaro Uusitalo (1901–1980), poliitikko * Ari Uusitalo (s. 1957), pesäpalloilija * Arimo Uusitalo (s. 1942), maanviljelijä, osuustoimintavaikuttaja, maanviljelysneuvos * Arja Uusitalo (s. 1965), erikoislääkäri, dosentti, paikallispoliitikko * Arja Uusitalo (s. 1951), ruotsinsuomalainen runoilija ja toimittaja * Eero Uusitalo (1946–2015), maaseutupolitiikan tutkija ja virkamies, professori * Eino Uusitalo (1924–2015), poliitikko * Eino Uusitalo (1925–2019), diplomi-insinööri ja yritysjohtaja, teollisuusneuvos * Heikki Kuutti Uusitalo (s. 1979), järjestöjohtaja ja poliittinen taustavaikuttaja * Helena Uusitalo (s. 1962), keihäänheittäjä * Iiro Uusitalo, ohjelmoija ja tietoturva-alan asiantuntija * Ilkka Uusitalo (s. 1949), EU-diplomaatti * Janne Uusitalo (s. 1968), harmonikkataiteilija * Jiipu Uusitalo, sarjakuvantekijä ja kuvittaja * Juha Uusitalo (s. 1964), oopperalaulaja * Juho Uusitalo (s. 1993), näyttelijä * Kari Uusitalo (s. 1933), elokuvahistorioitsija, elokuvaohjaaja ja käsikirjoittaja * Kauko Uusitalo (1921–1988), yritysjohtaja, kauppaneuvos * Kirsti Uusitalo (s. 1963), juristi ja oikeusneuvos * Kristiina Uusitalo (s. 1959), taidemaalari * Liisa Uusitalo (s. 1944), markkinoinnin professori * Mari Uusitalo (s. 1973), keihäänheittäjä * Markus Uusitalo (s. 1997), jalkapallomaalivahti * Paavo Uusitalo (1939–2016), sosiologi, professori * Reino Uusitalo (s. 1945), yrittäjä ja yritysjohtaja, teollisuusneuvos * Riitta Uusitalo (s. 1960), kuvittaja, kuvataiteilija, sarjakuvapiirtäjä ja kirjailija * Roope Uusitalo (s. 1968), taloustieteilijä * Sami Uusitalo (s. 1977), basisti * Sirkku Uusitalo (1937–2017), toimittaja * Taito Uusitalo (1922–2023), arkkitehti * Tuomas Uusitalo (s. 1975), näyttelijä, ääninäyttelijä, laulaja ja muusikko * Ville Uusitalo (s. 1979), jääkiekkoilija Uusitalo on myös Sasu Ripatin eli Vladislav Delayn käyttämä taiteilijanimi
Vodjanoi

Vodjanoi () on slaavilaisen kansanperinteen miespuolinen veden henki, vetehinen. Vodjanoi voi esiintyä hyvin monenlaisissa hahmoissa. Hänen sanotaan asuvan vedenpyörteessä tai vedenalaisessa palatsissa, joka on täynnä uponneista laivoista peräisin olevia aarteita. Vodjanoin sanotaan esiintyvän vanhan miehen hahmossa, jolla on vihertävä, lian peittämä parta. Hänen uskotaan aiheuttavan hukkumisia: hukkuneet hän vie veden alle palvelijoikseen. Kalastajilla on ollut tapana uhrata vodjanoille tupakkaa hyvän kalaonnen saadakseen. Vodjanoita voi lepytellä myös uhraamalla hänelle voita tai ensimmäisen saaliiksi saadun kalan. Vodjanoi on mylläreiden, mehiläistenkasvattajien ja kalastajien suojelushenki. ==Katso myös== Vetehinen (taruolento) Luokka:Slaavilainen mytologia Luokka:Taruolennot
Kumikana

Kumikana on erilaisissa humoristisissa yhteyksissä käytetty esine, joita myydään myös koiran leluiksi. Se liitetään usein slapstick-huumoriin. Kumikanan alkuperä on epäselvä, mutta sen on väitetty olleen 1800-luvulla eläneen Joseph Grimaldi -nimisen pellen keksintö. Kumikana oli osa Grimaldin tekoruokaa, jota hän kantoi vaurauden osoituksena tehdäkseen pilaa yläluokasta (tuolloin ruoka ilmaisi sosiaalista statusta). Toisen tarinan mukaan kumikana sai alkunsa Ranskan vallankumouksesta, kun sotilaat ripustivat kumikanan musketteihinsa jonkinlaisena onnenkaluna. Luokka:Pilailuvälineet
VCO

VCO eli jänniteohjattu oskillaattori () on oskillaattori, jonka värähtelytaajuutta voidaan säätää jännitteen avulla. Jänniteohjattuja oskillaattoreita käytetään radiotekniikassa, vaihelukituissa silmukoissa, äänikorteissa ja syntetisaattoreissa. Tavallinen tapa toteuttaa VCO on käyttää kapasitanssidiodia oskillaattorin resonanssipiirin osana. Joidenkin kideoskillaattorien taajuutta voidaan hienosäätää jännitteen avulla (VCXO). ==Käyttö syntetisaattoreissa== Syntetisaattoreissa oskillaattorimoduuli tuottaa vaihtojännitettä, jonka taajuus voidaan asettaa ihmisen kuuloalueelle. Mikäli VCO:n ohjausjännitteeseen lisätään vaihtojännitekomponentti, esimerkiksi toisen oskillaattorin signaali, on kyseessä taajuusmodulaatio. Syntetisaattorien oskillattoreissa yleisimmät aaltomuodot ovat pulssi- tai kanttiaalto (pulse / square wave), kolmioaalto (triangle wave), siniaalto (sine wave) sekä kohina (noise). Nämä yksinkertaiset aaltomuodot siniaaltoa lukuun ottamatta sisältävät korkeataajuuksisia harmonisia komponentteja, mikä mahdollistaa niiden monipuolisen muokkaamisen suotimilla. Oskillaattorin aaltomuotoa suodattamalla ja sekä taajuutta että amplitudia moduloimalla syntetisaattorilla voidaan luoda erikorkeuksisia, ajassa muuttuvia ääniä. Tyypillisten audiosignaalilähteiksi tarkoitettujen oskillattorien lisäksi syntetisaattoreista löytyy useimmiten myös yksi tai useampi matalataajuusoskillaattori (LFO), jonka värähtelytaajuus on yleensä paljon matalampi (alin taajuus on tyypillisesti alle yhden hertsin). Tätä käytetään perinteisesti modulaatiolähteenä, jolloin voidaan rakentaa esimerkiksi edestakaisin nousevia ja laskevia ääniä tai ohjata vaikkapa suodinta syklisesti. ==Katso myös== * Kapasitanssidiodi Luokka:Syntetisaattorien tekniikka
Helbreath

Helbreath on MMORPG-peli, jonka on tehnyt korealainen Siementech yhtiö. Helbreathista tuli alun perin vain korealainen versio, mutta pian siitä ilmestyi myös kansainvälinen versio. Pelillä on virallisia palvelimia, joilla pelaaminen on nykyisin ilmaista. Pelaajat ovat perustaneet useita epävirallisia palvelimia, joista mm. SuomiHB oli aikoinaan suosittu epävirallinen palvelin pohjoismaalaisten keskuudessa. ==Pelaaminen== Uudet pelaajat ovat aluksi puolueettomia siviileitä, joita suurempitasoiset pelaajat eivät voi tappaa. Tasolla 19 pelaaja voi valita liittyykö hän Aresden- tai Elvine-liittoumaan. Aresdenin ja Elvinen pelaajat voivat hyökätä toistensa kaupunkeihin ja täten "raidata" toisiaan. Vihollisten tappamisesta saa Enemy Killejä (EK), joilla voi lunastaa City Hallista kirjavia, kunnioitettuja Hero- esineitä. Toisinaan pelissä järjestetään otteluita, joissa pelaajat ottavat mittaa toisistaan. Joka kerta kun pelaaja saavuttaa uuden tason, hän saa 3 taitopistettä, joilla hän voi korottaa taitojaan, joita ovat strength, vitality, intelligence, charisma, dexterity ja magic. *[Str] Strengh nostaa: fyysistä vahinkoa, maksimikestävyyttä (stamina), maksimikuormaa, maksimi elämäpisteitä, mahdollistaa raskaampien aseiden ja haarniskoiden käytön. +0.5 elämäpistettä tasoa kohden ja +2% fyysisten hyökkäysten voimaa kymmentä tasoa kohden (useimmilla palvelimilla). *[Dex] Dexterity lisää: tarkkuutta, väistökykyä, puolustuskykyä. Kaikki asetaidot nyrkkiä ja sauvaa lukuun ottamatta vaativat dexterityä; max skill = 2x dex. *[Vit] Vitality nostaa: Maksimi elämäpisteitä, elämäpisteiden lisääntymistä, maksimikestävyyttä, kestävyyden regeneraatiota, fyysisen ja maagisen iskun imeytyväisyyttä (absorption). +3 elämäpistettä tasoa kohden (useimmilla palvelimilla). *[Int] Intelligence nostaa: Maksimi manaa, taian onnistumista, sekä mahdollistaa parempien taikojen oppimisen. *[Mag] Magic nostaa: Maksimi manaa, manan lisääntymistä, maagista vahinkoa, maagista osumismahdollisuutta (+0,5), magian vastustuskykyä (+0,5). *[Chr] Charisma laskee kauppiailta ostettavien tavaroiden hintaa, mahdollistaa killan (guild) perustamisen ja mahdollistaa killan johtajalle Crusadessa paremmat summonointikyvyt. Luokka:Linux-pelit Luokka:MMORPG-pelit Luokka:Vuoden 1999 videopelit
Sami al-Jabir

Sami al-Jabir (, s. 11. joulukuuta 1972, Riad) on saudiarabialainen entinen jalkapalloilija. Hän pelasi kärkihyökkääjänä ja edusti suurimman osan urastaan al-Hilalia. Al-Jabir edusti maataan neljissä MM-kisoissa: 1994, 1998, 2002 ja 2006. Tehtyään vuoden 1998 kisoissa maalin Etelä-Afrikkaa vastaan, hänestä tuli ensimmäinen aasialainen, joka on tehnyt maalin kahdessa peräkkäisessä MM- lopputurnauksessa. Vuoden 2002 kisoissa hän pelasi vain ensimmäisen ottelun, jossa Saudi-Arabia hävisi Saksalle 0–8. Al-Jabirin ensimmäinen maaottelu oli 11. syyskuuta 1992 Syyriaa vastaan. Al-Jabir pelasi kaikkiaan 163 maaottelua, joissa teki 44 maalia. Vuonna 2000 al-Jabir pelasi lainassa al-Hilalilta viisi kuukautta Englannin Valioliigan Wolverhamptonissa. Tällöin hänestä tuli ensimmäinen Englannin liigassa pelannut saudiarabialainen. == Lähteet == == Aiheesta muualla == * Luokka:Saudiarabialaiset jalkapalloilijat Al-Jabir, Sami Luokka:Vuonna 1972 syntyneet Luokka:Elävät henkilöt
Chris Farley

Christopher Crosby "Chris" Farley (s. 15. kesäkuuta 1964, Madison – k. 18. joulukuuta 1997, Chicago) oli yhdysvaltalainen näyttelijä ja koomikko, joka tunnetaan erityisesti roolistaan Saturday Night Live -sketsishow'ssa. Farley kuoli vuonna 1997 kokaiinin ja morfiinin yliannostukseen. ==Filmografia== *Wayne's World (1992) *Coneheads (1993) *Wayne's World 2 (1993) *Airheads (1994) *Billy Madison (1995) *Tommy Boy (1995) *Black Sheep (1996) *Beverly Hills Ninja (1997) *Jäynäjengi (Dirty Work, 1998) *Almost Heroes (1998) == Aiheesta muualla == * * The Full Throttle Life and Untimely Death of Chris Farley * Chris Farley Animations * Chris Farley at FindADeath.com * Chris Farley's Gravesite * Chris Farley's Footprints Luokka:Yhdysvaltalaiset näyttelijät Luokka:Vuonna 1964 syntyneet Luokka:Vuonna 1997 kuolleet
Bratislavan alue

Bratislavan alue () on yksi Slovakian hallinnollisista alueista. Se sijaitsee maan lounaisosassa ja rajautuu Trnavan alueeseen, Itävallan Burgenlandin ja Ala-Itävallan osavaltioihin sekä Unkariin. Sen pääkaupunki on Bratislava. Alueella on arviolta 641 892 asukasta (vuonna 2016) ja sen pinta-ala on 2 053 neliökilometriä. == Aluejako == Bratislavan alue jakautuu kahdeksaan piiriin (okresy): *Bratislava **Bratislava I **Bratislava II **Bratislava III **Bratislava IV **Bratislava V *Malacky *Pezinok *Senec Alueella on 73 kuntaa, joista seuraavat 7 ovat kaupunkeja: *Bratislava *Malacky *Modra *Pezinok *Senec *Stupava *Svätý Jur == Lähteet == == Aiheesta muualla == *Alueen internetsivut *
Bettina

Bettina on varsinkin saksankielisissä maissa yleinen naisen etunimi. Suomessa nimi on yleistynyt 1900-luvun lopulla. Digi- ja väestötietoviraston tietojen mukaan Bettina-nimi on vuoden 2019 loppuun mennessä annettu noin 940 henkilölle ==Alkuperä ja merkitys== Bettina on alkuaan italialainen nimi. Se on muodostettu Elisabettina-nimestä, joka on puolestaan muunnos Elisabetista. Kantanimenä on heprealainen Elīšeba, jonka merkitys on ’Jumala on valani’. == Nimipäivä == Bettina lisättiin suomenruotsalaiseen nimipäiväkalenteriin vuonna 2005. Bettinan päivä on 19. marraskuuta, jolloin vietetään myös Elisabetin nimipäivää. Sama päivä on Bettinan ja Elisabethin nimipäivä myös Saksassa. ==Tunnettuja Bettinoita== * Bettina von Arnim, saksalainen kirjailija * Bettina Bush, yhdysvaltalainen laulaja ja lauluntekijä * Bettina Gruber, sveitsiläinen maastohiihtäjä * Bettina Haasen, saksalainen dokumenttielokuvaohjaaja ja tuottaja * Bettina Lemström, suomalainen kilpapurjehtija * Bettina Stark-Watzinger, saksalainen poliitikko ja ministeri * Bettina Sågbom-Ek, suomalainen televisiotoimittaja * Bettina Yli-Sissala, suomalainen lentopalloilija ==Kuvitteellisia Bettinoita== * Bettina, Kathy Batesin roolihahmo televisiosarjassa Mullan alla ==Bettina muualla== * Bettina S. ja Bettina, Bettina Sågbomin juontamia keskusteluohjelmia ==Lähteet== == Aiheesta muualla == Luokka:Etunimet
Edeltraud

Edeltraud on saksankielisissä maissa tavattu naisten etunimi. == Alkuperä ja merkitys == Edeltraud on muunnos nimestä Adeltraud. Adeltraud vastaa muinaisgermaanisia käsitteitä adal ja trud, jotka merkitsevät vahvuutta ja voimaa. ==Nimipäivä== Edeltraudin nimipäivä Saksassa on 23. kesäkuuta ==Muunnoksia== *Adeltraud, Adeltrud, Edeltraut, Edeltrud *lyhentyneitä muotoja: Ada, Adda (myös nimen etuliitteenä), Edi, Edel (myös nimen etuliitteenä) == Tunnettuja Edeltraudeja == *Edeltraud Eckert (1930–1955), saksalainen kirjailija Luokka:Etunimet
Syyntakeettomuus

Syyntakeettomuus merkitsee kyvyttömyyttä ymmärtää syy-seuraussuhteita ja tekojen seurauksia. Mielentilatutkimuksen perusteella lääkäri antaa lausunnon, jossa hän ottaa kantaa siihen, onko henkilö ollut teon aikana syyntakeinen (täydessä ymmärryksessä), alentuneesti syyntakeinen (täyttä ymmärrystä vailla) vai syyntakeeton (ymmärrystä vailla).Syyntakeinen vai täyttä ymmärrystä vailla? Iltalehti 25.10.2010. Suomen rikoslain mukaan tekijä on syyntakeeton, jos hän ei tekohetkellä kykene mielisairauden, syvän vajaamielisyyden (älyllisen kehitysvammaisuuden) taikka vakavan mielenterveyden tai tajunnan häiriön vuoksi ymmärtämään tekonsa tosiasiallista luonnetta tai oikeudenvastaisuutta taikka hänen kykynsä säädellä käyttäytymistään on sellaisesta syystä ratkaisevasti heikentynyt. Arkikielessä syyntakeettomuus usein merkitsee samaa kuin kyvyttömyys ottaa vastuuta teoistaan ja niiden seurauksista. Jos tuomioistuin jättää rikoksesta syytetyn mielentilan vuoksi rangaistukseen tuomitsematta, tuomioistuin voi saattaa kysymyksen hänen psykiatrisen sairaanhoidon tarpeestaan Terveyden ja hyvinvoinnin laitoksen selvitettäväksi. Tuomioistuin voi samalla määrätä hänet säilytettäväksi vankilassa, kunnes Terveyden ja hyvinvoinnin laitoksen päätös on annettu. Terveyden ja hyvinvoinnin laitoksen tulee tarpeen tullen määrätä syytetty hoitoon hänen tahdostaan riippumatta. ==Katso myös== * Psykoosi * Psykiatrinen vankisairaala * Oikeuspsykiatrinen sairaala ==Lähteet== ==Aiheesta muualla== * Tappoi psykoosissa, terve 10kk kuluttua? ”Äärimmäisen harvinaista” Uusi Suomi 16.8.2011. Luokka:Rikosoikeus Luokka:Oikeuspsykiatria
Mechthild

Mechthild on naisen etunimi. Se on tunnettu saksankielisissä maissa. == Alkuperä == Mechthild on muunnos nimestä Mathilde. == Nimipäivät eri kalentereissa== *26. helmikuuta *6. maaliskuuta *31. toukokuuta *15. elokuuta *19. marraskuuta == Tunnettuja Mechthildejä == *Mechthild von Hackeborn (1241-1299), kristillinen mystikko *Mechthild von Magdeburg (1208/1210-1282), tunnettu mystikko *Mechthild von Bayern (1532-1565), kreivi Philibert von Bayernin vaimo *Mechthild von Baden († 1258), Württembergin kreivitär *Mechthild von der Pfalz (1419-1482), kreivi Ludwig I. von Württembergin vaimo Luokka:Etunimet
Ska-P

Ska-P on vuonna 1994 perustettu espanjalainen ska punk -yhtye, joka laulaa espanjaksi. Yhtyettä voi kutsua poliittiseksi, sillä sanoituksiltaan se on äärivasemmistolainen, lähes anarkistinen. Ska-P on yksi Espanjan ja koko Euroopan suosituimpia SkaPunk-yhtyeitä. Vuonna 2005 yhtye ilmoitti jäävänsä toistaiseksi tauolle yhtyeen sisäisten erimielisyyksien vuoksi. Lokakuussa 2007 yhtyeen kotisivuilla ilmoitettiin että yhtye palaa esiintymislavoille, seuraavana vuonna he julkaisivat "Lagrimas Y Gozos" studioalbumin. Albumilta julkaistiin single "Crimen Sollicitationis", jossa kritisoitiin voimakkaasti katolista kirkkoa, johtuen Espanjassa tapahtuneista lapsiraiskauksista, johon syyllisiä ovat olleet katoliset kirkkoherrat. Media ei näistä tapauksista puhunut kovin kauan, ja yhtye uskookin katolisen kirkon "sulkeneen suut" tiedotusvälineiltä, jotta sen maine ei tahraantuisi. Kappaleesta on myös tehty musiikkivideo. ==Nykyinen kokoonpano== *Pulpul (laulu, kitara) *Luismi (rummut) *Julio (basso) *Joxemi (kitara) *Pipi (laulu) *Kogote (koskettimet) ==Diskografia== === Studioalbumit === * Ska-P - 1994 * El vals del obrero - 1996 * Eurosis - 1998 * Planeta Eskoria - 2000 * ¡¡Que Corra La Voz!! - 2002 * Lágrimas y Gozos - 2008 * 99% - 2013 === Livealbumit === * Incontrolable (CD+DVD) - 2004 * Ska-P En Concierto (Ranska) - 2000 === Singlet === * Cannabis - 1996 * Ñapa Es - 1998 * Paramilitar - 1998 * Planeta Eskoria - 2000 * Derecho de Admisión - 2000 * Crimen sollicitationis - 2008 ==Aiheesta muualla== * Virallinen kotisivu * Virallinen kotisivu The Locos (Pipi) * Luokka:Espanjalaiset punkyhtyeet Luokka:Ska punk -yhtyeet